paragraph_text: Sekemket je bio 3. faraon 3. dinastije, Džozerov nasljednik. Maneton navodi faraona Džozertija kao nasljednika Džozera, ali su najvjerojatnije i Sekemket i Džozerti ista osoba. Dok Torinski popis kraljeva Sekemketu daje vladavinu od 6 godina, rekonstrukcija Kamena iz Palerma koju je obavio Toby Wilkinson tom kralju pripisuje 7 godina. Wilkinson tvrdi da "je ova brojka prilično izvjesna, s obzirom na to da kraljeva titula počinje odmah nakon linije koja označava promjenu vladara" (Wilkinson: str. 79. – 80.). Tako se čini da je manetonska tradicija ipak u pravu. Vjeruje se da mu je vladavina trajala od 2649. pr. Kr. do 2643. pr. Kr. ili 2642. pr. Kr.